CELEX: 32016R1381
Language: sk
Date: 2016-08-16 00:00:00
Title: Nariadenie Komisie (EÚ) 2016/1381 zo 16. augusta 2016, ktorým sa zamieta povolenie zdravotného tvrdenia o potravinách, ktoré odkazuje na vývoj a zdravie detí (Text s významom pre EHP)

17.8.2016   
            
            
               SK
            
            
               Úradný vestník Európskej únie
            
            
               L 222/8
            
         NARIADENIE KOMISIE (EÚ) 2016/1381
   zo 16. augusta 2016,
   ktorým sa zamieta povolenie zdravotného tvrdenia o potravinách, ktoré odkazuje na vývoj a zdravie detí
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (1), a najmä na jeho článok 17 ods. 3,
   keďže:
   
               (1)
            
            
               Podľa nariadenia (ES) č. 1924/2006 sú zdravotné tvrdenia o potravinách zakázané, pokiaľ nie sú povolené Komisiou v súlade s uvedeným nariadením a zaradené do zoznamu povolených tvrdení.
            
         
               (2)
            
            
               V nariadení (ES) č. 1924/2006 sa takisto stanovuje, že žiadosti o povolenie zdravotných tvrdení môžu prevádzkovatelia potravinárskych podnikov predkladať príslušnému vnútroštátnemu orgánu členského štátu. Príslušný vnútroštátny orgán má zaslať platné žiadosti Európskemu úradu pre bezpečnosť potravín (EFSA, ďalej len „úrad“).
            
         
               (3)
            
            
               Úrad má po prijatí žiadosti o tejto skutočnosti bezodkladne informovať ostatné členské štáty a Komisiu a vydať k príslušnému zdravotnému tvrdeniu stanovisko.
            
         
               (4)
            
            
               Komisia má s prihliadnutím na stanovisko úradu rozhodnúť o povolení zdravotných tvrdení.
            
         
               (5)
            
            
               V nadväznosti na žiadosť, ktorú predložila spoločnosť Cross Vetpharm Group UK Ltd. podľa článku 14 ods. 1 písm. b) nariadenia (ES) č. 1924/2006, bol úrad požiadaný o vydanie stanoviska k zdravotnému tvrdeniu v súvislosti s β-galaktozidázou produkovanou kvasinkou Kluyveromyces lactis vo výrobku Colief® a zmiernením žalúdočno-črevných ťažkostí (otázka č. EFSA-Q-2014-00404 (2)). Tvrdenie navrhované žiadateľom bolo formulované takto: „Colief®/enzým laktáza znižuje zaťaženie laktózou vo výžive dojčiat a zmierňuje dôsledky porúch trávenia laktózy u dojčiat trpiacich kolikou, ktoré nie sú schopné účinne stráviť všetku laktózu vo svojej výžive.“
            
         
               (6)
            
            
               Komisii a členským štátom bolo 17. júla 2015 doručené vedecké stanovisko, v ktorom úrad dospel k záveru, že predložené dôkazy nepostačujú na stanovenie príčinnej súvislosti medzi konzumáciou β-galaktozidázy produkovanej kvasinkou Kluyveromyces lactis vo výrobku Colief® a zmiernením žalúdočno-črevných ťažkostí. Keďže uvedené tvrdenie nie je z tohto dôvodu v súlade s požiadavkami nariadenia (ES) č. 1924/2006, nemalo by sa povoliť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Zdravotné tvrdenie uvedené v prílohe k tomuto nariadeniu sa nezaradí do zoznamu povolených tvrdení Únie podľa článku 14 ods. 1 nariadenia (ES) č. 1924/2006.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. augusta 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 404, 30.12.2006, s. 9.
   
      (2)  Vestník EFSA (EFSA Journal) (2015) 13(7):4187.
   
      PRÍLOHA
      
         Zamietnuté zdravotné tvrdenie
      
      
                  Žiadosť – príslušné ustanovenia nariadenia (ES) č. 1924/2006
               
               
                  Živina, látka, potravina alebo kategória potravín
               
               
                  Tvrdenie
               
               
                  Odkaz na stanovisko EFSA
               
            
                  Článok 14 ods. 1 písm. b) – zdravotné tvrdenie, ktoré odkazuje na vývoj a zdravie detí
               
               
                  Colief®
                  
               
               
                  Colief®/enzým laktáza znižuje zaťaženie laktózou vo výžive dojčiat a zmierňuje dôsledky porúch trávenia laktózy u dojčiat trpiacich kolikou, ktoré nie sú schopné účinne stráviť všetku laktózu vo svojej výžive.
               
               
                  Q-2014-00404